Θέμα: Modern Greek Language (Secondary School)
Ερώτηση: Εκπαίδευση στην Ελλάδα. Η Εκπαίδευση στην Ελλάδα είναι υποχρεωτική για όλα τα παιδιά, 6-15 ετών, και περιλαμβάνει το Δημοτικό και το Γυμνάσιο. Η «σχολική» ζωή, όμως, των μαθητών μπορεί να ξεκινά από την ηλικία των 2,5 ετών στους Βρεφονηπιακούς Παιδικούς Σταθμούς. Η διάρκεια φοίτησης στο Δημοτικό είναι έξι χρόνια και τα παιδιά ξεκινούν τη φοίτηση στο Δημοτικό Σχολείο σε ηλικία 6 ετών. Παράλληλα με τα Νηπιαγωγεία και Δημοτικά λειτουργούν και Ολοήμερα σχολεία, τα οποία έχουν επιπλέον ωράριο λειτουργίας και εμπλουτισμένο Αναλυτικό Πρόγραμμα. Μετά την υποχρεωτική Δευτεροβάθμια Εκπαίδευση, ακολουθούν δύο τύποι σχολείων: τα Ενιαία Λύκεια και τα Τεχνικά Επαγγελματικά Εκπαιδευτήρια (ΤΕΕ). Η διάρκεια φοίτησης είναι τριετής στα Ενιαία Λύκεια και διετής (α΄ κύκλος σπουδών) ή τριετής (β΄ κύκλος σπουδών) στα Τεχνικά Επαγγελματικά Εκπαιδευτήρια. Οι μαθητές έχουν τη δυνατότητα να περάσουν από τον έναν τύπο σχολείου στον άλλον. Παράλληλα με τα κοινά σχολεία της Πρωτοβάθμιας και Δευτεροβάθμιας Εκπαίδευσης λειτουργούν και Ειδικά Νηπιαγωγεία, Δημοτικά, Γυμνάσια και Λύκεια, που απευθύνονται σε μαθητές με ειδικές εκπαιδευτικές ανάγκες. Επίσης λειτουργούν και Μουσικά, Εκκλησιαστικά και Αθλητικά Γυμνάσια και Λύκεια. Στη μετα-υποχρεωτική Δευτεροβάθμια Εκπαίδευση εντάσσονται και τα Ινστιτούτα Επαγγελματικής Κατάρτισης (ΙΕΚ), τα οποία δέχονται τόσο αποφοίτους Γυμνασίου όσο και αποφοίτους Λυκείου, ανάλογα με τις επιμέρους ειδικότητες που προσφέρουν. Η εισαγωγή των φοιτητών στα Ανώτατα Εκπαιδευτικά Ιδρύματα (ΑΕΙ) γίνεται μετά από εξετάσεις εθνικού επιπέδου. Επιπρόσθετα, στο Ελληνικό Ανοικτό Πανεπιστήμιο (ΕΑΠ) οι φοιτητές γίνονται δεκτοί από την ηλικία των 22 ετών, μετά από κλήρωση. Πηγή: http://www.minedu.gov.gr. Διασκευάστηκε για τις ανάγκες της εξέτασης. Δεδομένου του παραπάνω κειμένου, ποια επιλογή συμπληρώνει σωστά την παρακάτω πρόταση;. Η διάρκεια φοίτησης στο Δημοτικό είναι
Επιλογές:
9 χρόνια
6 χρόνια
ανάλογη με τις ικανότητες του μαθητή
Σωστή απάντηση (αριθμός επιλογής, από 0): 1